31987R1096
L 106/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1096/87 НА КОМИСИЯТА
от 21 април 1987 година
за изменение на Регламент (ЕИО) № 3143/85 относно продажбата по намалени цени на масло от интервенция, предназначено за директна консумация под формата на концентрирано масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕИО) № 773/87 (2), и по-специално член 6, параграф 7 от него,
като има предвид, че Регламент (ЕИО) № 3143/85 на Комисията (3), последно изменен с Регламент (ЕИО) № 569/87 (4), предвижда маслото от интервенция, предназначено за директна консумация под формата на концентрирано масло, да бъде продавано по намалени цени; като има предвид, че това е една от допълнителните мерки, предвидени за 1987 г. и 1988 г., с цел да се увеличи темпът на пласиране на масло от публичните складове; като има предвид, че бяха въведени специални правила за финансирането на тези мерки с член 4, параграф 1 от Регламент (ЕИО) № 1883/78 на Съвета (5), последно изменен с Регламент (ЕИО) № 801/87 (6), в сила от 1 декември 1986 г.; като има предвид, че горепосочените специални правила за финансиране следва да бъдат отразени по съответния начин в Регламент (ЕИО) № 3143/85;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Към член 13 от Регламент (ЕИО) № 3143/85 се добавя следната алинея:
„Разходите, възникнали във връзка с настоящия регламент, се финансират в съответствие с разпоредбите на член 4, параграф 1, втора, трета и четвърта алинеи от Регламент (ЕИО) № 1883/78 на Съвета (7)
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 декември 1986 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 април 1987 година.